סבא ג'פטו טכנולוגי. על מה שהיה פעם ועל הטכנולוגיה המתקדמת כיום. כתב: *יצחק אביבי בעלים ומנכ'ל 'אביבי מטבחים'. צילום: אייל פישר - רינונים
פורסם ב: 13/01/2020 16:00
אומר יצחק אביבי: 'כשהילדים שלי היו קטנים לימדו אותם בבית הספר על ההבדל בין אמנות לאומנות. בעוד שאמנות התייחסה לריקוד, למשחק ולשירה, נהגו המורים (לפחות באותה תקופה) להדגיש את חשיבותה של אומנות המלאכה. פסלים, חרטים, נגרים.הייתי בן 13 כשבניתי את המטבח הראשון שלי. הרבה שנים עברו מאז, ושוב איני עוד נגר כי אם יצרן מטבחים שהפך במרוצת השנים לבעלי חברת מטבחים מצליחה. אבל גם במעבר מהנגרייה הקטנה שהקמתי למפעל הגדול שבניתי בבני דרום, תמיד ראיתי בעצמי לפני הכל נגר.
אני זוכר בברור את הימים של הנגר המסורתי. חמוש בעפרון באוזנו, המחברת המקומטת מלאת השרטוטים בחדר אפוף ריחות הקפה והסיגריות, בונה במשך ימים רבים מטבח בשתי ידיו. היום את מקומו תפסו תהליכים טכנולוגיים, מהירים ומדויקים אשר יכולים לייצר מטבח בשלושה ימים בלבד.
כשאני עומד ורואה איך בזה אחר זה יוצאים מטבחים מושלמים בצורתם ובעיצובם ונשלחים ללקוחות, אני מתמלא גאווה. על הרגעים הללו חלמתי בימים ארוכים של ניסור ובנייה, דלת אחרי דלת, ארון אחרי ארון, גומחה אחרי גומחה. אבל יחד עם הגאווה ישנו גם געגוע לשיטה שנעלמת.ביחס לעולם מצבנו טוב. המודל מבוסס על בנייה אישית, אנשי הצוות שלנו מעורבים בשלבי הבנייה השונים ויש מגע ישיר בין הנגר לבין הלקוח. באירופה, מפעלים מייצרים עד 3,000 מטבחים ביום ללא כל מגע יד אדם. אם תימשך המגמה, ולאור העובדה שמשפחה ממוצעת מחליפה מטבח רק אחת ל-15 שנה, להערכתי בשני העשורים הקרובים לא יוכשרו עוד נגרים חדשים ולאחר שהוותיקים מבני הדור הנוכחי של הנגרים ילכו לעולמם לא יהיו עוד נגרים בישראל.
(הכותב הוא יצחק אביבי בעלים ומנכ'ל 'אביבי מטבחים'.
* רשת האיפור SACARA מעניקה טיפים ליצירת...
* פרופסור שיזף רפאלי נבחר לנשיא 'שנקר'...
* ירדן הראל - דוגמנית, מגישה, צלמת ובעלת...